ԵԱՀԿ նախագահությունը ստանձնած ԱՊՀ անդամ-երկրներից առաջինը եղել է Ղազախստանը: Աստանայում 2010 թվականին անցկացված ԵԱՀԿ գագաթնաժողովը բացահայտեց այս երկիրը որպես նախկին խորհրդային պետությունների շարքում ամենաշատ առաջընթաց գրանցածներից մեկի, ինչը վերաբերում է հասարակական-քաղաքական կյանքի գրեթե բոլոր ոլորտներին: Ղազախստանը ներկայացավ որպես եվրոպական և ասիական քաղաքակրթությունները կապող յուրօրինակ կամուրջ: Հաշվի առնելով քաղաքական-պատմական ընդհանուր անցյալը, ինչպես նաև ներկա կապերը Ղազախստանի հետ՝ կարծում ենք, որ Հայաստանի համար կարևոր է առավել մոտիկից և մանրամասն ծանոթանալ այդ երկրի տարբեր նախաձեռնություններին՝ “Աշխարհն առանց միջուկային զենքի” նախաձեռնությունից մինչև “EXPO 2017″: Այս գործին նպաստելու համար մեր կազմակերպությունը Հայաստանում Ղազախստանի դեսպանատան աջակցությամբ իրականացրեց “Ղազախստան. արժեքների վրա հիմնված նախաձեռնություններ” ծրագիրը: